01/07/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Publicación de resolución

Examinado o expediente instruido a pedimento da empresa UNIÓN FENOSA DISTRIBUCIÓN, S. A., con enderezo a efectos de notificación en Avda. de Arteixo, 171, 15007 A CORUÑA, resultan os seguintes ANTECEDENTES DE FEITO Primeiro.- O 1 de decembro de 2008, a citada empresa solicita a autorización administrativa e a aprobación do proxecto de execución “L. A. T.132 kV CORNIDO - RÍO DO POZO”, presentando o preceptivo proxecto de instalacións e achegando a documentación establecida ao efecto polo Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo.- As características técnicas básicas da instalación son as seguintes: Liña de alta tensión soterrada a 132 kV, cunha lonxitude de 7.335 m, coa orixe na subestación Cornido, condutor tipo XLPE 76/132 kV 1x630 mm 2 Al, e final na futura subestación de Río do Pozo. Concello: Narón. Terceiro.- Por Resolución do 18 de decembro de 2008, da Delegación Provincial da Consellería de Innovación e Industria de A Coruña someteuse ao trámite de información pública a solicitude de autorización administrativa das citadas instalacións, publicándose no D. O. G. do 22/01/09 e no B. O. P. de A Coruña do 21/01/09. Cuarto.- Durante o período en que se someteu a trámite de información pública non se presentaron alegacións. Quinto.- Separadamente, presentáronse aquelas partes do proxecto que afectan a bens, instalacións, obras ou servizos, centros ou zonas dependentes doutros Organismos Públicos ou Corporacións, co fin de que, no seu caso, establecesen o condicionado procedente. Sexto - A solicitude obxecto deste expediente está informada favorablemente con data 2 de abril de 2009, pola Delegación Provincial da Consellería de Innovación e Industria de A Coruña. FUNDAMENTOS DE DEREITO Primeiro.- A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, nos que se fixa a estrutura orgánica da Xunta de Galicia e dos departamentos desta (DOG n° 75 e 77, de 20/04/09 e 22/04/09, respectivamente), Decreto 36/2001, do 25 de xaneiro polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo. Segundo.- No expediente instruido ao efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuídas, RESOLVE 1. Autorizar administrativamente a “L. A. T.132 kV CORNIDO - RÍO DO POZO”, no Concelio de Narón (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA.- As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial do ICAI, D. Kwame Schwartz Fita, e visado polo Colexio Nacional de Enxeñeiros do ICAI, Delegación Galicia, con data 6 de novembro de 2008, núm. de rexistro 4588/08, e cun orzamento de 6.338.097,28 euros. SEGUNDA.- O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA.- En todo momento deberase cumprir canto establecen os regulamentos, normativa e directrices vixentes que sexan de aplicación. CUARTA.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria de A Coruña poderá autorizar as modificacións de detalle do proxecto que resulten procedentes, debendo comunicar a esta dirección xeral todas as resolucións que dite en aplicación da citada facultade. QUINTA.- O prazo para a posta en marcha das instalacións que se autorizan será de doce meses, contados a partires da data da última autorización administrativa necesaria para a súa execución. Unha vez construidas as instalacións autorizadas, o Departamento Territorial da Consellería de Economía e Industria de A Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA.- A Administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique. SÉTIMA.- Esta autorización dáse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo de un mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 3 de xuño de 2009 O director xeral de Industria, Enerxía e Minas Asdo.: Ángel Bernardo Tahoces